Palace

Palace on hotell Tallinna kesklinnas Vabaduse väljaku ääres aadressil Vabaduse väljak 3. Hotell avati 16. jaanuaril 1937. 

Hoone projekteeris hotelli esimese omaniku Johannes Mürgi tellimusel linnaarhitekt Elmar Lohk.Galerii: Hotell Palace pidas suurejoonelist sünnipäeva Postimees / Elu 24, 20.01.2017. Sellest sai Tallinnas esimene hoone, mis on ehitatud spetsiaalselt hotelliks. 1959. aastal valminud juurdeehituse käigus ehitati hotellile juurde Pärnu maantee poolne tiibHotell Palace Langeproon.ee. Vaadatud 13.10.2025. ja hoone sai L-tähe kujulise põhiplaani.Palace Hotell Open House Tallinna koduleht. Vaadatud 16.10.2025.

Ajalugu
1935. aastal lammutati Tallinnas Vabaduse väljaku kagunurgas Johannes Mürgile kuulunud Peetri võõrastemaja"Peetri" hotelli uue hoone ehitus algab. Vaba Maa, 08.10.1935, lk 9. ja 1937. aasta jaanuaris avati seal pidulikultTallinn sai uue moodsa hotelli. Uus Eesti, 16.01.1937, lk 6. funksionalistlikus stiilis hotell Palace, mille kuuekorruseliseks kavandatud hoonet nimetati toona pilvelõhkujaksTallinn saab uue moodsa hotelli. Uudisleht, 22.09.1935, lk 8.. 1940. aastal asus hotelli ruumides NSV Liidu Punaarmee lennuväe staap.Leho Lõhmus. Omavalitsuse ja kohaliku garnisoni suhetest 1940–1941. Eesti Sõjamuuseumi – kindral Laidoneri Muuseumi Aastaraamat 6/2006, 2007, lk 29. 1950. aastatel ehitati Palace'i hotelli hoone ligi kaks korda suuremaks: lisati Pärnu maantee äärne tiib. 1989. ja 2014. aastal renoveeriti hotelli põhjalikult. 

Koos nullkorrusega on see esindustraditsionalistlikus võtmes hoone seitsmekorruseline. Hotellihoone tänavapoolsete fassaadide viimistluses domineerivad terrasiitkrohv ja stiliseeritud pilastrid, karniisid ja raidkivitehnikas raamistused uste ja akende ümber. Hoone tänapäevani säilinud fassaad ning viie meetri kõrgune art déco elementidega reklaamtorn on muinsuskaitse all.Palace Hotell Open House Tallinna koduleht. Vaadatud 16.10.2025.

Pärast 2014. aastal lõppenud renoveerimist on hotellis kokku 79 numbrituba, mis on varasematest avaramad. Elegantne sisekujundus on inspireeritud eesti maalikunstniku Konrad Mäe teostest.Hotell Palace Langeproon.ee. Vaadatud 13.10.2025. 

Veebruaris 2013 müüs senine omanik hotelli Scandic varad ja käitamisõiguse EfTEN SPV 11 OÜ-le.Põhjamaade suurim hotellioperaator lahkub Eestist Scandicu omanduses kandis hotell nime Scandic Palace.

1. maist 2013 oli hotelli operaator Tallinn Hotelsi kaubamärgi all tegutsev Tallinn Hotels OÜ.Palace'i operaatoriks saab Savoy hotelli operaator Aldera Hotell Delfi Ärileht, 05.03.2013. Septembrist 2020 hakkas hotelli käitama Palace HMP Hotellid OÜ. Aprillis 2021 läks hotell Radisson Individualsi brändi alla ja kannab pärast seda nime Palace Hotel Tallinn.

Alates 1990. aastate algusest on hotellis võõrustatud mitmeid riigivisiite ja maailmakuulsaid avaliku elu tegelasi. Hotellis on asunud suur osa välisriikide saatkondadest, kahetoalistes numbritubades on läbi aegade elanud näiteks Rootsi, Saksamaa, Islandi ja Soome saadikud.Galerii: Hotell Palace pidas suurejoonelist sünnipäeva Postimees / Elu 24, 20.01.2017.

2017. aasta seisuga oli hotellis 80 aasta jooksul ööbinud kokku üle miljoni inimese.Galerii: Hotell Palace pidas suurejoonelist sünnipäeva Postimees / Elu 24, 20.01.2017.

 Viited 

 Välislingid 
Palace Tallinn Hotelsi kodulehel


Kategooria:Tallinna hotellid
Kategooria:Kesklinna linnaosa ehitised